stanford-oval/wikipedia huggingface dataset:
วัดแสนเมืองมาหลวง

สำหรับวัดหัวข่วงแห่งอื่น ดูที่ วัดหัวข่วง
| วัดแสนเมืองมาหลวง |
| --- | --- |


ชื่อสามัญ: วัดแสนเมืองมาหลวง, วัดหัวข่วง
ที่ตั้ง: ตำบลศรีภูมิ อำเภอเมืองเชียงใหม่ จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดแสนเมืองมาหลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนถนนพระปกเกล้า ในตำบลศรีภูมิ อำเภอเมืองเชียงใหม่ จังหวัดเชียงใหม่ ปัจจุบันมีพระครูสุวัตถิ์ปัญญาโสภิต (ทรงสวัสดิ์ ปญญาวชิโร) เป็นเจ้าอาวาส ที่ตั้งวัดในสมัยพระบาทสมเด็จพระปกเกล้าเจ้าอยู่หัว มีเนื้อที่ 93 ไร่ แต่ปัจจุบันเหลือเนื้อที่เพียง 4 ไร่ 1 งาน 21 ตารางวา
วัดแสนเมืองมาหลวง หรือ วัดหัวข่วง แต่เดิมมีชื่อว่า วัดลักขปุราคมาราม (วัดที่พระเจ้าแสนเมืองมาทรงสร้าง) ต่อมาพระเจ้าเมืองแก้ว พ.ศ. 2063 ได้บูรณะเจดีย์วัดหัวข่วงขึ้นใหม่ให้ใหญ่กว่าเดิม พระเมืองแก้วกับพระราชมารดาพร้อมพระสงฆ์ 3 คณะ มีพระราชครู เป็นประธาน บรรจุพระบรมธาตุในมหาเจดีย์วัดลักขปุราคมาราม จากนั้นได้สร้างคัมภีร์พระไตรปิฎก ไว้ในหอมณเฑียรธรรม ทรงโปรดให้มีการเฉลิมฉลองเป็นการใหญ่ พ.ศ. 2549 พระครูปลัดทรงสวัสดิ์ ปญฺญาวชิโร พร้อมด้วยพระภิกษุสามเณร ได้รื้อถอนหอมณเฑียรธรรมและทำการสร้างขึ้นใหม่
เจดีย์สิบสองเหลี่ยมองค์ระฆังเป็นศิลปกรรมผสมระหว่างศิลปะเชียงแสนกับสุโขทัย ในสมัยพม่าตีเมืองเชียงใหม่จึงทำให้เจดีย์ได้รับความเสียหายบางส่วน  ภายหลังมีการซ่อมแซม ทำให้ส่วนฐานนับตั้งแต่ฐานหน้ากระดานสามชั้นขึ้นไปจนถึงฐานบัวลูกแก้ว เป็นลักษณะพิเศษที่ไม่เคยพบเห็นในเจดีย์ทรงกลม เจดีย์องค์นี้ได้รับประกาศขึ้นทะเบียนและกำหนดขอบเขตในราชกิจจานุเบกษา เล่มที่ 96 ตอนที่ 167 ลงวันที่ 25 กันยายน พ.ศ. 2522
ปูชนียวัตถุที่สำคัญ ได้แก่ พระพุทธรูปปูนประธานในวิหารและพระพุทธรูปสำริด หน้าตักกว้าง 1.88 เมตร สูง 2.63 เมตร ชาวบ้านบางกลุ่มเรียกว่า พระแสนเมืองมาหลวง
วทัญญู จิตติเสถียรพร

| วทัญญู จิตติเสถียรพร |
| --- | --- |
ชื่อเกิด: วทัญญู จิตติเสถียรพร
รู้จักในชื่อ: หนุ่มศิลป์มาดทะเล้น
เกิด: 9 พฤศจิกายน พ.ศ. 2534 (32 ปี)
ที่เกิด:  นนทบุรี ประเทศไทย
อาชีพ: นักศึกษา , นักร้อง
เครื่องดนตรี: เปียโน
ช่วงปี: พ.ศ. 2554 - ปัจจุบัน
วทัญญู จิตติเสถียรพร หรือ โฟนลิ้ง เคพีเอ็น เป็นนักร้องชาวไทย ที่มีชื่อเสียงจากการเป็นผู้เข้าแข่งขันบนเวที KPN Award ครั้งที่ 21 และได้รับรางวัลนักร้องยอดเยี่ยมแห่งประเทศไทย
ก่อนหน้านี้เขาได้ไปประกวดบนเวที ทรู อะคาเดมี่ แฟนเทเชีย ซีซั่นที่ 7 ผ่านเข้ารอบ Final Audition และ ทรู อะคาเดมี่ แฟนเทเชีย ซีซั่นที่ 8 ผ่านเข้ารอบ audition 50 คน เท่านั้น
ประวัติ

วทัญญู จิตติเสถียรพร เกิดเมื่อวันที่ 9 พฤศจิกายน พ.ศ. 2534 ที่จังหวัดนนทบุรี จบการศึกษาชั้นมัธยมศึกษาจากโรงเรียนเลิศหล้า ปัจจุบันกำลังศึกษาระดับปริญญาตรี คณะศิลปศาสตร์ สาขาดนตรีปฏิบัติ (ดนตรีตะวันตก) (Performance) วิทยาลัยดุริยางคศิลป์ มหาวิทยาลัยมหิดล
เคพีเอ็น อวอร์ด ครั้งที่ 21

โฟนลิ้งได้เข้ามาประกวดรายการ เคพีเอ็น อวอร์ด ครั้งที่ 21 เป็นตัวแทนภาคกลาง ได้รับหมายเลขรหัส KPN6
เคพีเอ็น อวอร์ด ครั้งที่ 21 > เพลงที่ใช้ในการแข่งขัน

เพลงใช้ในรอบคัดเลือก
เพลง "ดินแดนแห่งความรัก" - เครสเชนโด้
เพลงรอบ 20 คนสุดท้าย
เพลง "  -  " -   -
สัปดาห์เปิดตัว
เพลง "หน่วง" - Room 39
สัปดาห์ที่ 1 - My Dedication
เพลง "ตอบได้ไหมว่าได้ไหม" - เบล สุพล
สัปดาห์ที่ 2 - Japan Rock
เพลง "ลืมไปไม่รักกัน" - นูโว
สัปดาห์ที่ 3 - Let's Party By KTB
เพลง "คืนนี้อยากได้กี่ครั้ง" - ชิน ชินวุฒ
สัปดาห์ที่ 4 - Be My Guest
เพลง " รักสามเรา" - ขนมจีน ร้องคู่กับ ขนมจีน
สัปดาห์ที่ 5 - เพลงลูกทุ่ง Las Vegas
เพลง "ขันหมากเศรษฐี" - จักรพันธ์ ครบุรีธีรโชติ
วันประกาศผล - The Grand Finale
เพลง "อยากรู้แต่ไม่อยากถาม " - Calories Blah Blah
โฟนลิ้งได้รับรางวัลนักร้องยอดเยี่ยมแห่งประเทศไทย จากรายการ เคพีเอ็น อวอร์ด ครั้งที่ 21
ผลงาน > ผลงานเพลง

Singles
เพลง ทุกนาที Acoustic Version ร้องร่วมกับ ไต้ฝุ่น , เพิท , ซัน , อาร์ม KPN
เพลง รักซะ feat. Seo In Guk
รางวัล

รางวัลนักร้องยอดเยี่ยมแห่งประเทศไทย จากรายการ เคพีเอ็น อวอร์ด ครั้งที่ 21 (2554)
แหล่งข้อมูลอื่น

Instagram phonelinkkpn
Twitter phonelinkkpn
fanpage โฟนลิ้ง KPN
สวง มงคลฤทธิ์

| สวง มงคลฤทธิ์ |
| --- | --- |
เกิด: 8 กุมภาพันธ์ พ.ศ. 2477
| สถิติเหรียญโอลิมปิก> มวยสากลสมัครเล่น.ตัวแทนของ  ไทย.ซีเกมส์ |
| --- | --- | --- |
|  |  กรุงเทพฯ 2502  | ไลท์เวลเตอร์เวท |
สวง มงคลฤทธิ์ (Swong Mongkolrit) เกิดเมื่อ 8 กุมภาพันธ์ พ.ศ. 2477 ที่กรุงเทพฯ เป็นนักมวยสากลสมัครเล่นชาวไทย ที่ติดทีมชาติไทยเข้าแข่งขันกีฬาโอลิมปิก พ.ศ. 2503 ที่ กรุงโรม ประเทศอิตาลี ในรุ่นไลท์เวลเตอร์เวท ซึ่งสวงแพ้นักมวยจากเกาหลีใต้ ตกรอบแรกเมื่อ 25 สิงหาคม พ.ศ. 2503 และเขายังได้เหรียญทองซีเกมส์ครั้งที่ 1 ที่ประเทศไทย พ.ศ. 2502 ในรุ่นไลท์เวลเตอร์เวทด้วย
วัดสัมปตาก

| วัดสัมปตาก |
| --- | --- |

ที่ตั้ง: ตำบลสัมปทวน อำเภอนครชัยศรี จังหวัดนครปฐม
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสัมปตาก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสัมปทวน อำเภอนครชัยศรี จังหวัดนครปฐม ริมแม่น้ำท่าจีน
วัดสัมปตากเป็นวัดเก่าแก่สร้างในสมัยอยุธยา ตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2375 วัดเป็นศูนย์กลางชุมชน ทั้งด้านงานประเพณี การแสดงพระธรรมเทศนา การฝึกปฏิบัติธรรม นั่งสมาธิ และยังเป็นสถานที่ให้การศึกษาแก่ชุมชน นับแต่การบรรชาสามเณร โครงการปฏิบัติธรรม บวชชีพราหมณ์ จนถึงบวชเป็นพระภิกษุ
ปูชนียวัตถุที่สำคัญ ได้แก่ พระพุทธรูปประธานในอุโบสถ เป็นพระพุทธรูปปางมารวิชัย และมีบุษบกไม้แบบย่อมุมไม้สิบสอง
รายนามเจ้าอาวาส

หลวงปู่หมื่นศรี
หลวงพ่อทา
พระอาจารย์แจ้ง
พระอธิการโสม อนีโฆ พ.ศ. 2495–2501
พระอาจารย์เตย กตปุญฺโญ พ.ศ. 2502–2503 รักษาการแทนเจ้าอาวาส
พระอาจารย์อินทร์ พ.ศ. 2504 รักษาการแทนเจ้าอาวาส
พระครูสิริชัยสถิต (ฐานธมฺโม) พ.ศ. 2510
พระครูสิริชัยสถิต (เหลือ)
สวน

สวนญี่ปุ่น
สวน หมายถึง บริเวณที่ปลูกต้นไม้เป็นจำนวนมาก โดยมากมักเป็นภายนอกอาคาร สำหรับเพื่อการแสดง เพาะปลูก และเพื่อให้ความเพลิดเพลิน สวนอาจเป็นทั้งสวนธรรมชาติหรือทำจากวัสตุที่มนุษย์สร้างขึ้น สวนโดยทั่วไปเช่นสวนตามบ้านพักอาศัย ส่วนสวนที่จำลองบรรยากาศธรรมชาติในสวนสัตว์ เรียกว่า สวนสัตว์ป่า (zoological garden)
สวนตามธรรมเนียมของตะวันออก อย่างเช่น สวนเซ็น มักใช้พืชอย่างเช่น parsley ส่วนสวนแบบ Xeriscape จะใช้พื้นท้องถิ่นที่ไม่ต้องการน้ำหรือสิ่งที่สิ้นเปลือง แต่ยังคงได้รับประโยชน์จากสภาพแวดล้อมสวน สวนอาจจะมีการเสริมสร้างด้วยโครงสร้าง อย่างเช่น สิ่งก่อสร้างตกแต่ง หรือ ฟอลลีย์ รวมถึงส่วนประกอบเกี่ยวกับน้ำ อย่างเช่น น้ำพุ บ่อน้ำ (อาจมีปลาหรือไม่มีก็ได้) น้ำตกหรือลำธาร รูปปั้น ซุ้มไม้ โครงไม้ระแนง และอื่น ๆ
สวนบางสวนมีจุดประสงค์เพื่อการตกแต่งโดยเฉพาะ ขณะที่ในบางสวนการให้ผลผลิต พืชสวนครัว สวนที่ผลิตพืชผลในฟาร์ม จะมีขนาดเล็กกว่าฟาร์ม และมักมีจุดประสงค์เพื่อความเพลิดเพลิน งานอดิเรกมากกว่าผลิตเพื่อขาย สวนดอกไม้จะรวมไม้ดอกที่มีความแตกต่างทางด้าน สีสัน ความสูง พื้นผิว และกลิ่นหอม เพื่อให้น่าสนใจและความสุข
การจัดสวนเป็นกิจกรรมสำหรับการปลูกพืชและบำรุงรักษาสวน สามารถทำโดยมือสมัครเล่นและนักจัดสวนมืออาชีพ ภูมิสถาปัตยกรรมเกี่ยวข้องกับวิชาชีพในการออกแบบพิเศษสำหรับสาธารณะและลูกค้า
วัดสันริมปิง

| วัดสันริมปิง |
| --- | --- |


ชื่อสามัญ: วัดสันริมปิง, วัดท่าบ้านสัน
ที่ตั้ง: ตำบลริมปิง อำเภอเมืองลำพูน จังหวัดลำพูน
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสันริมปิง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลริมปิง อำเภอเมืองลำพูน จังหวัดลำพูน ที่ดินตั้งวัดมีเนื้อที่ 10 ไร่ 3 งาน 80 ตารางวา มีที่ธรณีสงฆ์จำนวน 1 แปลง เนื้อที่ 3 งาน 42 ตารางวา ปัจจุบันเจ้าอาวาส คือ พระอธิการสว่าง อาภสฺสโร เริ่มรับตำแหน่งเมื่อวันที่ 19 กันยายน พ.ศ. 2541
วัดสันริมปิงสร้างเมื่อ พ.ศ. 2176 เดิมเป็นวัดร้าง เป็นสัน เป็นป่าไม้ไผ่ และมีต้นไม้นาน ๆ ชนิดหนาทึบ หมู่บ้านนี้ก็มีไม่กี่หลังคาเรือน ไปมาหาสู่กันก็แสนลำบาก เพราะไม่มีถนน ต่อมาครูบาเตชะ (เต๋จ๊ะ) ได้มาอยู่จำพรรษา ได้สร้างอาคารเสนาสนะต่าง ๆ ขึ้น และตั้งชื่อวัดว่า "วัดสันริมปิง" เพราะอาศัยว่าวัดอยู่ใกล้แม่น้ำปิง ชาวบ้านเรียกว่า วัดท่าบ้านสัน ได้รับพระราชทานวิสุงคามสีมาเมื่อ พ.ศ. 2217 นอกจากนี้มีโรงเรียนประชาบาล สถานีอนามัยศูนย์โภชนาการเด็กก่อนเกณฑ์ซึ่งก่อตั้งขึ้นเมื่อ พ.ศ. 2525 ในสมัยของพระอธิการสวิง สิริมงคโล ตั้งอยู่ในบริเวณวัด และได้ใช้สถานที่เป็นที่จัดประชุมเกษตรตำบล อบรมกรรมการพัฒนาหมู่บ้าน และประชุมสมาชิกธนาคารเกษตร
อาคารเสนาสนะประกอบด้วย  อุโบสถหลังเดิมตั้งอยู่บริเวณด้านหน้าวัดได้ชำรุดทรุดโทรมไปตามกาลเวลา ได้รื้อถอนแล้วมาสร้างใหม่และได้รับพระราชทานวิสุงคามสีมาเมื่อวันที่ 18 ตุลาคม พ.ศ. 2547 วิหาร ศาลาการเปรียญ และศาลาบาตร ปูชนียวัตถุมีพระประธานเป็นพระพุทธรูปศิลปะเชียงแสน พระสิงห์ 1 พระทองสำริด หีบที่เก็บคัมภีร์พื้นเมือง และเจดีย์
รายนามเจ้าอาวาส

ครูบาเตชะ (เต๋จ๊ะ) กิจฺจสาโร  พ.ศ. 2176–2225
ครูบาปินตา  ขนฺติธโร  พ.ศ. 2225–2275
พระอธิการอ้าย  อินฺทวํโส  พ.ศ. 2275–2321
พระอธิการเฮือน ธมฺมทินฺโน พ.ศ. 2321–2368
พระอธิการก๋อง กตปุญฺโญ พ.ศ. 2368–2410
พระอธิการปัน  ทนันชัย  พ.ศ. 2410–2465
พระอธิการเสาร์  สุริโย พ.ศ. 2465–2505
พระอธิการพรหม  อินทนฺนโท  พ.ศ. 2505–2510
พระอธิการเสน่ห์  สุภาจาโร พ.ศ. 2510–2521
พระอธิการอุดม ธมฺมวิจาโร  พ.ศ. 2521–2523
พระอธิการสนั่น  ธีรปญฺโญ พ.ศ. 2523–2525
พระครูสุเมธวรวัฒน์  สุเมธี ตั้งแต่ พ.ศ. 2525 เป็นต้นมา
สังคหวัตถุ 4

สังคหวัตถุ  แปลว่า ธรรมที่เป็นที่ตั้งแห่งการสงเคราะห์กัน, ธรรมเป็นเครื่องยึดเหนี่ยวน้ำใจกัน หมายถึง หลักการครองใจคน, หลักยึดเหนี่ยวใจกันไว้, วิธีทำให้คนรัก, หลักสังคมสงเคราะห์ ซึ่งเป็นเครื่องประสานใจและเหนี่ยวรั้งใจคนให้เป็นอันหนึ่งอันเดียวกันได้ และทำให้อยู่กันด้วยความรักความปรารถนาดีต่อกัน เหมือนลิ่มสลักรถที่ตรึงตัวรถไว้มิให้ชิ้นส่วนกระจายไป ทำให้รถแล่นไปได้ตามที่ต้องการ
สังคหวัตถุมีสี่ประการ คือ
ทาน การให้ การเสียสละ การแบ่งปันเพื่อประโยชน์แก่คนอื่น ช่วยปลูกฝังให้เป็นคนที่ไม่เห็นแก่ตัว แบ่งปันกัน (แบ่งปันไปมา)
ปิยวาจา การพูดจาด้วยถ้อยคำไพเราะอ่อนหวาน จริงใจ ไม่พูดหยาบคายก้าวร้าว พูดในสิ่งที่เป็นประโยชน์ เหมาะกับกาลเทศะ พูดดีต่อกัน (พูดจาจับใจ)
อัตถจริยา ช่วยเหลือกัน (ช่วยกิจกันไป)
สมานัตตตา การเป็นผู้มีความสม่ำเสมอ โดยประพฤติตัวให้มีความเสมอต้นเสมอปลาย วางตัวดีต่อกัน (นิสัยเป็นกันเอง)
วัดแสวงสามัคคีธรรม

| วัดแสวงสามัคคีธรรม |
| --- | --- |

ชื่อสามัญ: วัดแสวงสามัคคีธรรม, วัดใหม่
ที่ตั้ง: ตำบลคลองห้า อำเภอคลองหลวง จังหวัดปทุมธานี 12120
ประเภท: วัดราษฎร์
นิกาย: มหานิกาย
เจ้าอาวาส: พระครูวิจิตรธรรมวิธาน (ชาตรี อินฺทธมฺโม)
 สถานีย่อยพระพุทธศาสนา
วัดแสวงสามัคคีธรรม เป็นวัดราษฎร์สังกัดคณะสงฆ์มหานิกาย ตั้งอยู่ในตำบลคลองห้า อำเภอคลองหลวง จังหวัดปทุมธานี หน้าวัดทางทิศตะวันออกติดกับคลองระบายน้ำ
วัดแสวงสามัคคีธรรมได้รับอนุญาตให้สร้างเมื่อวันที่ 18 พฤษภาคม พ.ศ. 2505 นายแสวง สวนสวย และนางสวิง ยินดี ผู้เป็นน้องสาวเป็นผู้ถวายที่ดินและเป็นผู้ทำการสร้างวัด ในด้านการเงินได้รับการช่วยเหลือ บริจาคผู้ใหญ่เสงียม เพ็ชรน้อย และนายพะยอม เพ็ชรน้อย กระทรวงศีกษาธิการได้ประกาศตั้งเป็นวัดโดยถูกต้องตามกฎหมายเมื่อวันที่ 17 ธันวาคม พ.ศ. 2508 ชาวบ้านเรียกอีกชื่อว่า วัดใหม่ ได้รับพระราชทานวิสุงคามสีมาเมื่อวันที่ 12 มีนาคม พ.ศ. 2508 เขตวิสุงคามสีมากว้าง 14 เมตร ยาว 28 เมตร ได้รับพัทธสีมาเมื่อวันที่ 29 มีนาคม พ.ศ. 2509 ทำพิธีฝังลูกนิมิตเมื่อวันที่ 9 มกราคม พ.ศ. 2549
วัดแสวงสามัคคีธรรมเป็นวัดที่มีอุโบสถใหญ่ และทางด้านหลังวัดมีบรรยากาศร่มรื่นด้วยต้นไม้ใหญ่
รายนามเจ้าอาวาส

พระใบฎีกา ผล
พระอธิการล้วน
พระครูพิพัฒน์ปัญญาธร (สมบุญ ปญฺญาธโร)
พระสมุห์ สมนึก กนฺตปญฺโญ
พระครูวิจิตรธรรมวิธาน (ชาตรี อินฺทธมฺโม)
วาสนา เพิ่มลาภ

| พลตำรวจเอกวาสนา เพิ่มลาภม> ป.ช., ม.ว.ม. |
| --- | --- |

ประธานกรรมการการเลือกตั้ง
ดำรงตำแหน่ง 22 ธันวาคม พ.ศ. 2545 – 25 กรกฎาคม พ.ศ. 2549
ก่อนหน้า: พลเอก ศิรินทร์ ธูปกล่ำ
ถัดไป: อภิชาต สุขัคคานนท์
 
ข้อมูลส่วนบุคคล
เกิด: 24 มิถุนายน พ.ศ. 2484 (83 ปี) อำเภอมะขาม จังหวัดจันทบุรี ประเทศไทย

พลตำรวจเอก วาสนา เพิ่มลาภ (เกิด 24 มิถุนายน พ.ศ. 2484) อดีตประธานคณะกรรมการการเลือกตั้ง (กกต.)
ประวัติ

วาสนา เพิ่มลาภ เกิดเมื่อวันที่ 24 มิถุนายน พ.ศ. 2484 อาศัยอยู่ที่บ้านพักย่านถนนพหลโยธิน แขวงสามเสนใน เขตพญาไท กรุงเทพมหานคร จบการศึกษามัธยมศึกษาตอนปลาย จากโรงเรียนอำนวยศิลป์ พระนคร สำเร็จการศึกษาปริญญาตรี จากคณะนิติศาสตร์ มหาวิทยาลัยธรรมศาสตร์ และปริญญาโท จากด้านพัฒนาสังคม มหาวิทยาลัยเกษตรศาสตร์
การทำงาน

วาสนา เพิ่มลาภ เคยรับราชการตำรวจโดยมีตำแหน่งเป็นรองผู้บัญชาการตำรวจสอบสวนกลาง  และเป็นผู้บัญชาการสำนักงานคณะกรรมการข้าราชการตำรวจ (ก.ตร.) ต่อมาจึงได้โอนมารับตำแหน่งผู้ตรวจราชการสำนักนายกรัฐมนตรี และเป็นเลขาธิการคณะกรรมการป้องกันและปราบปรามการฟอกเงิน (ป.ป.ง.)
หลังจากนั้นได้เข้ารับตำแหน่งเป็นกรรมการการเลือกตั้ง และเป็นประธานกรรมการการเลือกตั้ง แทน พลเอก ศิรินทร์ ธูปกล่ำ ซึ่งถูกถอดออกจากตำแหน่งเนื่องจากได้รับการสรรหามาผิดวิธีปฏิบัติ ตั้งแต่วันที่ 22 ธันวาคม พ.ศ. 2545 จนกระทั่งลาออกจากตำแหน่งเมื่อวันที่ 29 กรกฎาคม พ.ศ. 2549 สืบเนื่องจากศาลอาญามีคำพิพากษาให้ตัดสิทธิการเลือกตั้ง
คดีความ > กรณีจัดการเลือกตั้ง

ศาลอาญา มีคำพิพากษา เมื่อวันที่ 25 กรกฎาคม พ.ศ. 2549 ให้ตัดสิทธิการเลือกตั้ง พล.ต.อ.วาสนา พร้อมกับวีระชัย แนวบุญเนียร และปริญญา นาคฉัตรีย์ เป็นเวลา 10 ปี และให้จำคุกเป็นเวลา 4 ปี ในคดีที่สมาชิกพรรคประชาธิปัตย์ฟ้องในข้อหาปฏิบัติหน้าที่โดยมิชอบ มีความผิดตาม พ.ร.บ.ประกอบรัฐธรรมนูญว่าด้วยการเลือกตั้งปี 2541 มาตรา 24, 42 ประกอบ ป.อาญามาตรา 83 (ร่วมกันทำผิด) ต่อมาเมื่อวันที่ 24 เมษายน พ.ศ. 2551 ศาลอุทธรณ์ มีคำพิพากษายืนตามศาลชั้นต้น แต่ในวันที่ 13 มิถุนายน 2556 ศาลฎีกาพิพากษากลับ เนื่องจากศาลพิเคราะห์แล้วเห็นว่าโจทก์ไม่ใช่ผู้เสียหายโดยตรง จึงไม่มีอำนาจในการฟ้อง จึงมีคำพิพากษาให้ยกฟ้อง
ภายหลังต้องคำพิพากษา พล.ต.อ.วาสนา ได้หันไปประกอบอาชีพเกษตรกรรม ที่จังหวัดจันทบุรี บ้านเกิด
คดีความ > กรณีที่ไม่เร่งสืบสวนสอบสวนข้อเท็จจริงการว่าจ้างพรรคเล็ก

ศาลฎีกา มีคำพิพากษาในการที่นายสุเทพ เทือกสุบรรณ เป็นโจทย์ยื่นฟ้อง พล.ต.อ.วาสนา นายปริญญา นาคฉัตรีย์ และนายวีระชัย แนวบุญเนียร (เสียชีวิต) ในความผิดฐานปฏิบัติหน้าที่โดยมิชอบตามประมวลกฎหมายอาญา มาตรา 157 และพระราชบัญญัติคณะกรรมการการเลือกตั้ง พ.ศ. 2541 มาตรา 24 และ 42 กรณีที่ไม่เร่งสืบสวนสอบสวนข้อเท็จจริง ข้อร้องเรียนกล่าวหาพรรคไทยรักไทย ว่าจ้างพรรคแผ่นดินไทย และพรรคพัฒนาชาติไทย ลงรับสมัครเลือกตั้งในวันที่ 2 เม.ย. 2549 โดยพลันตามระเบียบ กกต.ว่าด้วยการสืบสวนสอบสวนข้อเท็จจริงและการวินิจฉัย พ.ศ. 2542 มาตรา 37, 48 โดยให้จำคุก 2 ปี
เครื่องราชอิสริยาภรณ์

พ.ศ. 2544 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2541 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2527 –  เหรียญจักรมาลา (ร.จ.ม.)
สราญรมย์

สราญรมย์ อาจหมายถึง
วังสราญรมย์
สวนสราญรมย์
สำนักสราญรมย์
วัดแสมดำ

| วัดแสมดำ |
| --- | --- |


ชื่อสามัญ: วัดแสมดำ, วัดใหม่เที่ยงแท้ทรงศรัทธาธรรม
ที่ตั้ง: แขวงแสมดำ เขตบางขุนเทียน กรุงเทพมหานคร
ประเภท: วัดราษฎร์
นิกาย: มหานิกาย
เจ้าอาวาส: พระครูอดุลนวการ (สำราญ)
 สถานีย่อยพระพุทธศาสนา
วัดแสมดำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงแสมดำ เขตบางขุนเทียน กรุงเทพมหานคร มีที่ดินตั้งวัดเนื้อที่ 7 ไร่ 26 ตารางวา ด้านทิศใต้ติดกับคลองสนามชัย ปัจจุบันพระครูอดุลนวการ (สำราญ)	ดำรงตำแหน่งเจ้าอาวาส
วัดแสมดำสร้างเมื่อ พ.ศ. 2400 ซึ่งมีพระอาจารย์เที่ยงเป็นผู้ปกครองดูแลวัด ชาวบ้านเรียกว่า วัดใหม่เที่ยงแท้ทรงศรัทธาธรรม ต่อมาเปลี่ยนชื่อมาเป็น "วัดแสมดำ" ตามนามท้องที่วัด ได้รับพระราชทานวิสุงคามสีมาเมื่อวันที่ 18 มีนาคม พ.ศ. 2508 เขตวิสุงคามสีมากว้าง 40 เมตร ยาว 80 เมตร วัดได้เปิดสอนพระปริยัติธรรมตั้งแต่ พ.ศ. 2516 มีโรงเรียนระดับประถมศึกษาตั้งอยู่ในพื้นที่วัด
ที่ดินวัดมีลักษณะเป็นสี่เหลี่ยมผืนผ้า อาคารเสนาสนะมี อุโบสถกว้าง 8 เมตร ยาว 32.30 เมตร เป็นอุโบสถสร้างใหม่เมื่อ พ.ศ. 2500 ภายในประดิษฐานพระประธานเป็นพระพุทธรูปปางมารวิชัย และมีพระพุทธรูปองค์เล็กอยู่รอบองค์พระประธานหลายองค์ กุฏิสงฆ์จำนวน 13 หลัง เป็นอาคารไม้ชั้นเดียว หอสวดมนต์คอนกรีตเสริมเหล็ก  2 ชั้น ศาลาการเปรียญ ศาลาบำเพ็ญบุญและฌาปนสถาน
รายนามเจ้าอาวาส

หลวงปู่เที่ยง
หลวงปู่น่วม
พระอาจารย์รอด
พระครูวิสุทธิคุณ
พระครูอดุลนวการ (สำราญ)
วิทยาลัยชุมชนพังงา

| --- | --- |

ชื่อย่อ: วชช.พง / PNGCC
คติพจน์: วิทยาลัยชุมชน พัฒนาคน พัฒนาท้องถิ่น
ประเภท: วิทยาลัยชุมชน
ที่ตั้ง: ถนนทับปูด-พังงา ตำบลบ่อแสน อำเภอทับปุด จังหวัดพังงา
เว็บไซต์: www.pngcc.ac.th
วิทยาลัยชุมชนพังงา เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานคณะกรรมการการอุดมศึกษา กระทรวงการอุดมศึกษาวิทยาศาสตร์ วิจัย และนวัตกรรม จัดตั้งขึ้นตามนโยบายของรัฐบาลในการจัดให้มีวิทยาลัยชุมชนขึ้นโดยเฉพาะยังจังหวัดที่ยังไม่มีสถาบันอุดมศึกษา เพื่อให้ประชาชนได้รับโอกาสที่เท่าเทียมกันในการเรียนรู้ตลอดชีวิต โดยยึดหลัก "การศึกษาสร้างชาติ สร้างคน และสร้างงาน"
ประวัติ

วิทยาลัยชุมชนพังงา จัดตั้งขึ้นเมื่อวันที่ 8 ตุลาคม พ.ศ. 2547 โดยเริ่มดำเนินการครั้งแรกในวันที่ 1 มีนาคม พ.ศ. 2549 และเปิดรับนักศึกษาในปีการศึกษา 2549 เป็นปีแรก ซึ่งในระยะแรกได้ใช้สถานที่ของโรงเรียนทับปุดวิทยา ตำบลบ่อแสน อำเภอทับปุด จังหวัดพังงา
เมื่อวันที่ 19 มกราคม พ.ศ. 2550 ได้ย้ายสำนักงานจากเดิมมายังที่ดินที่ได้รับมอบจากโรงเรียนทับปุดวิทยา ตำบลบ่อแสน อำเภอทับปุด จังหวัดพังงา บนเนื้อที่ 20 ไร่
หลักสูตรที่เปิดสอน

วิทยาลัยชุมชนพังงา เปิดทำการเรียนการสอน 2 ระดับ คือ ระดับอนุปริญญา และหลักสูตรระยะสั้น
สุมิตรา สุจริตกุล

สุมิตรา สุจริตกุล เป็นนางข้าหลวงในรัชกาลที่ 6 และเป็นนักดนตรีที่มีชื่อเสียง เกิดเมื่อวันที่ 3 มกราคม พ.ศ. 2450  ที่บ้านบนฝั่งแม่น้ำเจ้าพระยาระหว่างวัดระฆังกับโรงพยาบาลศิริราช ปัจจุบันคือ บริษัทเรือของคุณหญิงสุภัทรา สิงหลกะ ผู้เป็นน้องสาว เป็นบุตรของพระยาราชมนตรี (สง่า สิงหลกะ) กับเจ้าบุญปั่น สิงหลกะ เมื่ออายุได้ 9 ปี เข้าเรียนที่โรงเรียนเซนต์โยเซฟคอนแวนต์ ได้เริ่มเรียนเปียโนเพลงฝรั่งจากมาดามมากาเร็ต เมื่ออายุได้ 13 ปี ได้ไปเรียนเปียโนเพลงไทยจากเจ้าบัวชุ่ม ณ เชียงใหม่ ต่อมา บิดาได้พามาถวายตัวต่อรัชกาลที่ ๖ และอยู่ในพระอุปถัมภ์ของพระสุจริตสุดา ขณะอายุได้ 16 ปี ได้เริ่มเล่นเปียโนถวายพระบาทสมเด็จพระมงกุฎเกล้าเจ้าอยู่หัวตั้งแต่นั้นมา พระสุจริตสุดา ได้หาครูมาสอนเพิ่มเติมให้หลายคน คือ พระยาสาครสงคราม (สุริเยศ อมาตยกุล) หลวงชาญเชิงระนาด พระสรรเพลงสรวง (บัว กมลวาทิน) และจางวางทั่ว พาทยโกศล
หลังจากพระบาทสมเด็จพระมงกุฎเกล้าเจ้าอยู่หัวเสร็จสวรรคต ท่านยังอยู่ในพระอุปการะของพระสุจริตสุดา จน พ.ศ. 2469 ได้ตั้งวงดนตรีหญิงชื่อ วงดนตรีนารีศรีสุมิตร ได้อัดแผ่นเสียงเพลงพระราชนิพนธ์ใน พระบาทสมเด็จพระมงกุฎเกล้าเจ้าอยู่หัว ได้แก่ เพลงตับในเรื่องวิวาห์พระสมุทร คือ เพลงโยนดาบ จีนหน้าเรือ สามเส้า ปี่แก้วน้อย ตะนาวแปลง เพลงจากเรื่องพระยาราชวังสัน คือ เพลงพระอาทิตย์ชิงดวง และเพลงพญาโศก และเป็นครั้งแรกที่มีการบันทึกแผ่นเสียงเพลงพญาโศกด้วยการเดี่ยวเปียโน เมื่อ พ.ศ. 2470
สุมิตราได้สมรสกับ นายสุทัศน์ สุจริตกุล มหาดเล็กในพระบาทสมเด็จพระปกเกล้าเจ้าอยู่หัวและเป็นที่ นายฉันหุ้มแพร ในพระบาทสมเด็จพระเจ้าอยู่หัวอานันทมหิดล มีบุตรธิดาด้วยกันรวม ๗ คน เมื่อสามีถึงแก่กรรมแล้ว ท่านต้องสอนเปียโน เลี้ยงลูกมาตั้งแต่บัดนั้น ขายที่ดินส่งลูกเรียนหนังสือ ซื้อเปียโนด้วยเงินผ่อน จนมีไว้ในบ้านถึง 3 เครื่อง ตั้งแยกกันไว้ 3 ห้องมีศิษย์มาเรียนพร้อมกัน 3 คน ท่านก็วิ่งรอกสอน 3 ห้องพร้อมกัน ได้เงินค่าสอนชั่วโมงละ 30 บาท สอน 3 ชั่วโมง ได้เงิน 90 บาท แต่ต้องเสีย 100 บาท ให้ลูกสาวไปเรียนเปียโนกับฝรั่งที่มาสอนให้เพียงชั่วโมงเดียว ด้วยความหวังว่าลูกของท่านจะได้เป็นนักเปียโนที่ดีกว่ามารดา และท่านก็ได้สมใจของท่าน ลูกของท่านสำเร็จการศึกษาทั้งภายในและนอกประเทศและทุกคนประสบความสำเร็จในชีวิตครอบครัว
คุณสุมิตรา อยู่กับบุตรีคนสุดท้องชื่อ  อาจารย์ชวลิดา เครือสิงห์( สุจริตกุล) หรือครูหมู ซึ่งเป็นครูสอนเปียโนอยู่ที่ โรงเรียนดนตรีสยามกลการได้ถ่ายทอดความสามารถจากมารดามาไว้อย่างครบครัน ท่านเคยได้รับพระราชทานเงินเลี้ยงชีพจากสมเด็จพระครีนครินทราบรมราชชนนี และ  สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง  ท่านถึงแก่กรรมเมื่อวันที่ 8 สิงหาคม พ.ศ. 2529 รวมอายุได้ 79 ปี
สาญฌี

รูปสาญฌีมาตาในหมู่บ้านแห่งหนึ่งในรัฐหรยาณา
สาญฌี (อักษรโรมัน: Sanjhi) เป็นเทพีและชื่อเทศกาลบูชาพระนาง โดยมากฉลองโดยเด็กหญิงในพื้นที่เดลี, ปัญจาบ, หรยาณา และอุตตรประเทศ รูปเคารพสาญฌีจะสร้างขึ้นในวันแรกของเก้าวันในทุรคาบูชาหรือนวราตรี ทุก ๆ วัน เด็กหญิงและสตรีในพื้นที่จะได้รับเชิญไปขับร้องภชันและทำพิธีอารตี ในวันสุดท้ายของนวราตรี หรือ ทุสเสหระ เทวรูปเทพีสาญฌีจะถูกนำลงละลายในแหล่งน้ำ
ในภูมิภาคพรัช มักสร้างรูปสาญฌีเป็นพระกฤษณะและพระนางราธา สัญลักษณ์ของความรัก ตามตำนานทางเทววิทยาเชื่อว่าสาญฌีถูกสร้างขึ้นโดยเทพีราธาเพื่อเรียกพระกฤษณะให้มาปรากฏพระองค์ ตำนานพื้นถิ่นยังบอกเล่าถึงลีลาตอนที่พระกฤษณะจัดดอกไม้เป็นรูปพระนางราธาอย่างสวยงามเพื่อให้พระนางประทับใจ ธรรมเนียมของพรัชในยุคแรกยังมีลักษณะของการทำสาญฌีมาจากมูลวัวและดอกไม้ แต่นับตั้งแต่ศตวรรษที่ 15-16 มา ก็ได้ถูกนำไปปฏิบัติในโบสถ์ของนิกายไวษณวะ และกลายมาเป็นรูปแบบของศิลปะที่มีความสลับซับซ้อน มีเพียงนักบวชพราหมณ์ที่ได้รับการฝึกฝนมาอย่างดีถึงจะสร้างสรรค์สาญฌีได้
วอลเลย์บอลหญิงทีมชาติแอลจีเรีย

| เหรียญรางวัล> วอลเลย์บอลชิงแชมป์แอฟริกา |
| --- | --- | --- |
|  |  2009 บลีดา  | ทีม |
|  |  2007 ไนโรบี  | ทีม |
|  |  2011 ไนโรบี  | ทีม |
|  |  1989 พอร์ตลูอิส  | ทีม |
ออลแอฟริกาเกม
|  |  1978 แอลเจียร์  | ทีม |
|  |  2007 แอลเจียร์  | ทีม |
|  |  2011 มาปูโต  | ทีม |
วอลเลย์บอลหญิงชาติแอลจีเรียเป็นตัวแทนของสาธารณรัฐประชาธิปไตยประชาชนแอลจีเรียในการแข่งขันวอลเลย์บอลระดับนานาชาติ
ประวัติการแข่งขัน > วอลเลย์บอลชิงแชมป์โลก

2010 — อันดับ 21
ประวัติการแข่งขัน > โอลิมปิกเกมส์

2008 — อันดับ 11
2012 — อันดับ 11
ประวัติการแข่งขัน > วอลเลย์บอลเวิลด์คัพ

2011 — อันดับ 11
ประวัติการแข่งขัน > วอลเลย์บอลเวิลด์กรังด์ปรีซ์

2013 — อันดับ 20
ประวัติการแข่งขัน > วอลเลย์บอลชิงแชมป์แอฟริกา

1989 3 ! เหรียญทองแดง
2007 2 ! เหรียญเงิน
2009 1 ! เหรียญทอง
2011 2 ! เหรียญเงิน
ประวัติการแข่งขัน > ออลแอฟริกาเกม

1978 1 ! เหรียญทอง
2007 1 ! เหรียญทอง
2011 1 ! เหรียญทอง
ประวัติการแข่งขัน > เมดิเตอร์เรเนียนเกมส์

1975 – อันดับ 5
1983 – อันดับ 6
2009 – อันดับ 7
ประวัติการแข่งขัน > แพนอาหรับเกมส์

2011 2 ! เหรียญเงิน
สาดรากลำเทียน

| สาดรากลำเทียน |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Asterales
วงศ์:: Asteraceae
เผ่า:: Cichorieae
สกุล:: Lactuca
สปีชีส์:: L.  siamensis
ชื่อทวินาม
Lactuca siamensis 

สาดรากลำเทียน ชื่อวิทยาศาสตร์:  Lactuca siamensis เป็นไม้ล้มลุกในวงศ์ Asteraceae เป็นไม้ล้มลุกสองฤดู แตกกิ่งน้อย ลำต้นเป็นสี่เหลี่ยม มีขนอ่อนปกคลุม ใบออกเป็นกระจุกที่โคนต้น ออกดอกที่ปลายยอด กลีบดอกสั้น มีเกสรตัวผู้จำนวนมาก  ผลแก่แห้งมปุยปลิวตามลม ออกดอกเดือนตุลาคม – พฤศจิกายน พบครั้งแรกในไทยโดยหมอคาร์ เมื่อ 13 มีนาคม พ.ศ. 2467 ที่ภูกระดึง จังหวัดเลย ชื่อสปีชีส์ตั้งเป็นเกียรติแก่ประเทศไทย
วัดสรศักดิ์

| --- | --- |
เจดีย์ทรงกลมที่มีช้างล้อมรอบฐานของวัดสรศักดิ์

ที่ตั้ง: ภายในกำแพงเมืองของอุทยานประวัติศาสตร์สุโขทัย, ประเทศไทย
พิกัด: 17°01′22.7″N 99°42′16.4″E﻿ / ﻿17.022972°N 99.704556°E﻿ / 17.022972; 99.704556
ประเภท: โบราณสถาน
ส่วนหนึ่งของ: อุทยานประวัติศาสตร์สุโขทัย
ความเป็นมา
วัสดุ: อิฐ
สร้าง: พ.ศ. 1955–60
สมัย: สุโขทัยตอนปลาย
สถาปัตยกรรม
รูปแบบสถาปัตยกรรม: ลังกา

 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: วัดสรศักดิ์
ขึ้นเมื่อ: 8 มีนาคม พ.ศ. 2478
เป็นส่วนหนึ่งของ: โบราณสถานในจังหวัดสุโขทัย
เลขอ้างอิง: 0004106
 
 
วัดสรศักดิ์  เป็นโบราณสถานภายในกำแพงของอุทยานประวัติศาสตร์สุโขทัย ใกล้กับประตูศาลหลวง ประตูเมืองด้านทิศเหนือ
ลักษณะทางกายภาพ

โบราณสถานภายในวัดสรศักดิ์ ประกอบไปด้วยเจดีย์ประธาน และวิหาร
เจดีย์ประธาน เป็นเจดีย์ทรงลังกาแบบหนึ่งที่นิยมสร้างมาตั้งแต่สมัยสุโขทัยแล้วคือ เจดีย์ทรงกลมที่มีช้างล้อมรอบฐาน ตามความเชื่อที่ว่าช้างเป็นสัตว์พาหนะของพระเจ้าจักรพรรดิ์ที่คู่ควรกับการเป็นพาหนะค้ำจุนพระพุทธศาสนาให้ยั่งยืนตลอด 5,000 ปี
เดิมเจดีย์ได้หักพังลงหมดแล้ว เหลือเฉพาะส่วนฐานที่มีช้างล้อม ซึ่งตรงกับข้อความในจารึก อย่างไรก็ตาม รูปแบบที่ปรากฏในปัจจุบันสร้างต่อเติมขึ้นใหม่เมื่อครั้งกรมศิลปากรบูรณปฏิสังขรณ์เมื่อปี พ.ศ. 2546
ด้านหน้าหรือด้านทิศตะวันออกของเจดีย์ประธานเป็นที่ตั้งของวิหาร จากฐานและตอเสาที่หลงเหลืออยู่ สันติ เล็กสุขุม สันนิษฐานว่าวิหารหลังนี้คงมีหลังคาทรงจั่วและมีเฉลียงโดยรอบ
ศักดิ์ชัย สายสิงห์ กล่าวว่าข้อมูลจากจารึกชี้ให้เห็นถึงการสร้างวัดในสมัยนั้น น่าจะเป็นเรื่องของกษัตริย์และเจ้านาย ส่วนขุนนางที่จะสร้างวัดต้องขอพระราชานุญาตก่อน และเจดีย์ทรงระฆังที่ประดับด้วยประติมากรรมช้างล้อมรอบ น่าจะได้รับความนิยมมาถึงในช่วงเวลานี้
วิหารของวัดสรศักดิ์
ช้างประดับภายในเจดีย์ประธาน
คติช้างล้อมเจดีย์เป็นคติที่มาจากลังกา
วัดสรศักดิ์ในช่วงเทศกาลสงกรานต์